CELEX: 32000R1616
Language: ro
Date: 2000-07-24 00:00:00
Title: Regulamentul (CE) nr. 1616/2000 al Comisiei din 24 iulie 2000 de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țările terțe prevăzute de Regulamentul (CEE) nr. 2092/91 al Consiliului

15/Volumul 06
            
            
               RO
            
            
               Jurnalul Ofícial al Uniunii Europene
            
            
               46
            
         32000R1616
   
               L 185/62
            
            
               JURNALUL OFÍCIAL AL UNIUNII EUROPENE
            
            
               
            
         
      REGULAMENTUL (CE) NR. 1616/2000 AL COMISIEI
   
   din 24 iulie 2000
   de modificare a Regulamentului (CEE) nr. 94/92 de stabilire a normelor de aplicare a regimurilor pentru importurile din țările terțe prevăzute de Regulamentul (CEE) nr. 2092/91 al Consiliului
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2092/91 al Consiliului din 24 iunie 1991 privind metoda de producție agricolă ecologică și indicarea acesteia pe produsele agricole și alimentare ecologice (1), astfel cum a fost modificat ultima dată prin Regulamentul (CE) nr. 1437/2000 al Comisiei (2), în special articolul 11 alineatul (1),
   întrucât:
   
               (1)
            
            
               Articolul 11 alineatul (1) din Regulamentul (CEE) nr. 2092/91 dispune că produsele importate dintr-o țară terță nu pot fi comercializate decât în cazul în care sunt originare dintr-o țară terță care figurează pe o listă stabilită în conformitate cu procedura prevăzută la articolul 11 alineatul (2) din Regulamentul (CEE) nr. 2092/91. Această listă figurează în anexa la Regulamentul (CEE) nr. 94/92 al Comisiei (3), astfel cum a fost modificat ultima dată prin Regulamentul (CE) nr. 548/2000 (4).
            
         
               (2)
            
            
               Argentina și Elveția au înaintat Comisiei cereri de extindere a categoriilor de produse incluse în lista prevăzută la articolul 11 alineatul (1) din Regulamentul (CEE) nr. 2092/91 în vederea includerii animalelor și produselor animaliere și au prezentat informațiile solicitate în conformitate cu articolul 2 alineatul (2) din Regulamentul (CEE) nr. 94/92.
            
         
               (3)
            
            
               Din examinarea acestor informații și din discuția care a urmat cu autoritățile acestei țări a rezultat că normele de producție și de control al animalelor și produselor animaliere aplicabile în aceste țări sunt echivalente cu cele prevăzute de Regulamentul (CEE) nr. 2092/91. Cu toate acestea, deoarece anumite garanții trebuie furnizate de către autoritățile argentiniene, echivalența pentru animale și produse animaliere trebuie să se limiteze la o perioadă de șase luni.
            
         
               (4)
            
            
               Israelul a solicitat Comisiei modificarea termenilor includerii sale în listă, astfel încât să se autorizeze importul materiilor prime provenite din agricultura ecologică și a furnizat informațiile solicitate în conformitate cu articolul 2 alineatul (5) din Regulamentul (CEE) nr. 94/92. Din examinarea informațiilor furnizate a rezultat că normele echivalează cu cele care rezultă din legislația comunitară.
            
         
               (5)
            
            
               Măsurile prevăzute de prezentul regulament sunt conforme cu avizul comitetului menționat la articolul 14 din Regulamentul (CEE) nr. 2092/91,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CEE) nr. 94/92 se modifică în ceea ce privește Argentina, Israel și Elveția în conformitate cu anexa la prezentul regulament.
   Articolul 2
   Prezentul regulament intră în vigoare la 24 august 2000.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 24 iulie 2000.
      
         
            Pentru Comisie
         
         Franz FISCHLER
         
         
            Membru al Comisiei
         
      
   
   
      (1)  JO L 198, 22.7.1991, p. 1.
   
      (2)  JO L 161, 1.7.2000, p. 62.
   
      (3)  JO L 11, 17.1.1992, p. 14.
   
      (4)  JO L 67, 15.3.2000, p. 12.
   ANEXĂ
   ARGENTINA
   
               1.
            
            
               Categorii de produse
               
                           (a)
                        
                        
                           produsele agricole vegetale netransformate, animalele și produsele animaliere netransformate în conformitate cu articolul 1 alineatul (1) litera (a) din Regulamentul (CEE) nr. 2092/91, cu excepția:
                           
                                       —
                                    
                                    
                                       animalelor și produselor animaliere care poartă sau urmează să poarte indicații referitoare la conversie;
                                    
                                 
                     
                           (b)
                        
                        
                           produse agricole vegetale și produse animaliere destinate alimentației umane, transformate în conformitate cu articolul 1 alineatul (1) litera (b) din Regulamentul (CEE) nr. 2092/91, cu excepția:
                           
                                       —
                                    
                                    
                                       animalelor și produselor animaliere care poartă sau urmează să poarte indicații referitoare la conversie.
                                    
                                 
                     
         
               2.
            
            
               Origine: produse din categoria menționată la punctul 1 litera (a) și ingrediente obținute prin metoda de producție ecologică a produselor din categoria menționată la punctul 1 litera (b) care au fost produse în Argentina.
            
         
               3.
            
            
               Organisme de control: „Instituto Argentino para la Certificación y Promoción de Productos Agropecuarios Orgánicos” SRL (Argencert) și „Organización Internacional Agropecuaria” (OIA).
            
         
               4.
            
            
               Organisme responsabile cu emiterea certificatelor: aceleași organisme ca la punctul 3.
            
         
               5.
            
            
               Data limită de includere în ceea ce privește vegetalele și produsele vegetale: 30 iunie 2003. Data limită de includere în ceea ce privește animalele și produsele animaliere: 28 februarie 2001.
            
         ISRAEL
   Punctul 2 al textului referitor la Israel devine:
   „Origine: produse din categoria menționată la punctul 1 litera (a) și ingrediente obținute prin metoda de producție ecologică a produselor din categoria menționată la punctul 1 litera (b) care au fost produse în Israel sau au fost importate:
   
               —
            
            
               fie din Comunitatea Europeană;
            
         
               —
            
            
               fie dintr-o țară terță în cadrul unui regim a cărui echivalență a fost recunoscută în conformitate cu dispozițiile articolului 11 alineatul 1 din Regulamentul (CEE) nr. 2092/91.”
            
         ELVEȚIA
   
               1.
            
            
               Categorii de produse:
               
                           (a)
                        
                        
                           produsele agricole vegetale netransformate, animalele și produsele animaliere netransformate în conformitate cu articolul 1 alineatul (1) litera (a) din Regulamentul (CEE) nr. 2092/91, cu excepția:
                           
                                       —
                                    
                                    
                                       produselor care au fost obținute în perioada de conversie, în conformitate cu articolul 5 alineatul (5) din regulamentul menționat;
                                    
                                 
                                       —
                                    
                                    
                                       produselor de apicultură;
                                    
                                 
                     
                           (b)
                        
                        
                           produsele agricole vegetale și produsele animaliere destinate alimentației umane, transformate în conformitate cu articolul 1 alineatul (1) litera (b) din Regulamentul (CEE) nr. 2092/91, cu excepția:
                           
                                       —
                                    
                                    
                                       produselor menționate la articolul 5 alineatul (5) din regulamentul în cauză, conținând un ingredient de origine agricolă produs în perioada de conversie;
                                    
                                 
                                       —
                                    
                                    
                                       produselor care conțin în ingredientele lor obținute prin metoda de producție ecologică, produse de apicultură din Elveția.
                                    
                                 
                     
         
               2.
            
            
               Origine: produse din categoria menționată la punctul 1 litera (a) și ingrediente obținute prin metoda de producție ecologică a produselor din categoria menționată la punctul 1 litera (b) care au fost produse în Elveția sau au fost importate:
               
                           —
                        
                        
                           fie din Comunitatea Europeană;
                        
                     
                           —
                        
                        
                           fie dintr-o țară terță în cadrul unui regim a cărui echivalență a fost recunoscută în conformitate cu articolul 11 alineatul (1) din Regulamentul (CEE) nr. 2092/91;
                        
                     
                           —
                        
                        
                           fie dintr-o țară terță pentru care un stat membru al Comunității Europene a recunoscut, în conformitate cu dispozițiile articolului 11 alineatul (6) din Regulamentul (CEE) nr. 2092/91, că acele produse au fost produse și controlate în țara respectivă prin aceleași modalități ca cele acceptate de către statul membru al Comunității Europene.
                        
                     
         
               3.
            
            
               Organisme de control: Institut für Marktökologie (IMO), bio.inspecta AG și Schweizerische Vereinigung für Qualitäts- und Management-Systeme (SQS).
            
         
               4.
            
            
               Organisme responsabile cu emiterea certificatelor: aceleași organisme ca la punctul 3.
            
         
               5.
            
            
               Data limită de includere: 31 decembrie 2002.